TVIRTINU

 Kauno sporto mokyklos „Startas“

 Direktorius

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Mantas Raila A. V.

**2019 METŲ KAUNO MOKYKLŲ ŽAIDYNIŲ**

**PLAUKIMO VARŽYBŲ**

**NUOSTATAI**

1. **VARŽYBŲ TIKSLAS IR UŽDAVINIAI**

1. Plėtoti kūno kultūrą ir sportą tarp miesto mokyklų mokinių.

2. Skatinti mokinius sistemingai mankštintis ir sportuoti, stiprinti sveikatą.

3. Populiarinti plaukimo sportą tarp bendrojo ugdymo mokyklų.

4. Išsiaiškinti pajėgiausias Kauno miesto mokyklų plaukimo komandas, suteikti joms galimybę dalyvauti Lietuvos mokyklų žaidynių varžybose.

1. **ORGANIZATORIAI**

Varžybas organizuoja ir vykdo Kauno sporto mokykla “Startas”, Tirkiliškių mokykla – darželis.

Varžybų vyr. teisėja – Jolanta Dulevičienė, varžybų vyr. sekretorė – Inga Pravdinskienė.

Už dalyvių saugumą atsakingi komandų vadovai.

Informacijaapie varžybų vykdymą talpinama internetinėje svetainėje: www.smstartas.lt**.**

1. **VYKDYMO DATA IR VIETA**

Varžybos vyks **2019 m. balandžio 02** d. 12.00 val. Kauno sporto mokyklos “Startas” baseine (Miško g. 3). Atvykimas ir registracija iki 11.00 val. Apšilimas 11.00 – 11.50 val.

1. **VARŽYBŲ DALYVIAI IR PROGRAMA**

Varžybose dalyvauja bendrojo ugdymo mokyklų 2008 metų gimimo ir jaunesni mergaičių ir berniukų komandos. Komandos sudėtis – 5 mergaitės ir mokytojas, 5 berniukai ir mokytojas.

 Programa: **startas 12.00 val.**

1. estafetinis plaukimas 4x25 m laisvu stiliumi su plaukimo lenta (mergaitės, berniukai);
2. 25 m. laisvu stiliumi (mergaitės, berniukai)
3. estafetinis plaukimas 4x25 m laisvu stiliumi (mergaitės, berniukai).

**TAISYKLIŲ TRAKTAVIMAS**

Kiekvienas dalyvis gali startuoti viename nuotolyje ir dviejose estafetėse.

**Plaukimo taisyklės:**

4.1. Startuoti dalyvis gali nuo bokštelio arba iš vandens atsispyrus nuo sienelės;

4.2. Plaukiant nuotolį dalyvis negali eiti baseino dugnu ir trauktis rankomis už tako;

4.3. Plaukdamas estafetėje laisvu stiliumi su plaukimo lenta:

4.3.1. Visi dalyviai startuoja atsispyrus nuo sienelės;

4.3.2. Plaukiant nuotolį abi rankos padėtos ant lentos;

4.3.3 Visų etapų dalyviai finišuoja palietus sienelę plaukimo lenta arba ranka;

4.3.4. Baigus atkarpą lenta perduodama kitam dalyviui, kuris pradeda savo atkarpą atsispyrus nuo sienelės;

4.4. Plaukiant 25 m ir estafetėje 4x25 m. laisvu stiliumi dalyvis gali plaukti pasirinktinai ant pilvo arba ant nugaros.

1. **NUGALĖTOJŲ NUSTATYMAS IR APDOVANOJIMAS**

Įskaitoma po 40 geriausių kiekvienos rungties pasiekimų: už I vietą skiriama 48 taškai, II vietą – 43, III vietą - 39, IV vietą – 37, V vietą – 36 taškai ir t.t. už XXXXX vietą – 1 taškas. Laimi komanda surinkusi daugiausiai taškų. Surinkus vienodą taškų sumą, pirmenybė teikiama komandai, kurios dalyviai užėmė daugiau pirmųjų, antrųjų, trečiųjų ar tolesnių vietų.

Komandos nugalėtojos apdovanojamos taurėmis ir diplomais, II-III vietos laimėtojos – diplomais. Rungčių prizininkai apdovanojami medaliais ir diplomais. Komandų prizininkių vadovai– padėkos raštais.

Komandos nugalėtojos iškovoja teisę dalyvauti finalinėse Lietuvos mokyklų žaidynių plaukimo varžybose, kurios vyks 2019 m. balandžio 13d. Utenos daugiafunkcinio sporto centro baseine, Taikos g.44.

1. **PARAIŠKOS**

Technines paraiškas pateikti elektroniniu paštu: **ksmsparaiskos@gmail.com iki kovo 28d**. **15val**. Paraiška laikoma priimta jeigu gavote atsakymą.

Pakeitimus pranešti iki 2019 m. balandžio 01d. 10.00 val. tel. 8 652 60095 (Inga). Vėliau jokie pakeitimai nepriimami.

Paraiškas - patvirtintas mokyklos direktoriaus ir gydytojo, su mokinių pažymėjimais komandų vadovai pateikia teisėjams prieš varžybas.

Varžybų vyr. teisėja Jolanta Dulevičienė

Nuostatus parengė Jurgita Juškienė, tel. 8 600 43087

Nuostatus parengė Kauno sporto

Mokyklos „Startas“ gimnastikos padalinio vedėja Rita Naujokienė (tel. 8 694 51860)